b'\n_START_ARTICLE_\nUzjhorod\n_START_PARAGRAPH_\nUzjhorod (ukrainsk: \xd0\xa3\xd0\xb6\xd0\xb3\xd0\xbe\xd1\x80\xd0\xbe\xd0\xb4, ungarsk: Ungvar) er en by i regionen Karpato-Ukraina i det vestlige Ukraina. Uzjhorod er hovedstad i Zakarpattja oblast, og ligger helt vest i landet, opp mot grensen til Slovakia og Ungarn._NEWLINE_Uzjhorod har litt over 111\xc2\xa0300 innbyggere (2004). Byen har et stort og viktig universitet, en Skoda-fabrikk og et slott. Siden byen ligger bare noen kilometer fra den slovakiske og ungarske grensen er den et popul\xc3\xa6rt turistm\xc3\xa5l._NEWLINE_Den st\xc3\xb8rste folkegruppen i Uzjhorod er ukrainere, men det er ogs\xc3\xa5 mange etniske ungarere i byen. Ungarsk blir derfor ofte brukt. Uzjhorod har ungarsk konsulat._NEWLINE_F\xc3\xb8r f\xc3\xb8rste verdenskrig tilh\xc3\xb8rte Uzjhorod den ungarske delen av \xc3\x98sterrike-Ungarn. I mellomkrigstiden tilh\xc3\xb8rte byen Tsjekkoslovakia. En kort periode var byen hovedstaden i Den ukrainske karpatske republikken, som ble ledet av den lokale ukrainsk presten Avhustyn Volosjin. Etter Sovjetunionens seier i andre verdenskrig tok Stalin omr\xc3\xa5det fra Tsjekkoslovakia og forente det med resten av Den ukrainske sovjetiske sosialistrepublikk.'